
Το κτίριο θα είναι ισόγειο και θα πρέπει να βρίσκεται στις παρυφές ή μέσα στην πόλη της Ελούντας.
Οι χώροι που θα πρεέπι να διαθέτει είναι οι εξής: Δύο δωμάτια (για γραφεία) εμβαδού 15 – 20 τ.μ. το καθένα, ένα δωμάτιο (για αίθουσα αναμονής) εμβαδού 15 – 20 τ.μ., ένα δωμάτιο με νιπτήρα (για χρήση σηπτικού ιατρείου) εμβαδού 10 – 15 τ.μ., και δύο WC (ένα για ασθενείς και ένα για προσωπικό). Το WC ασθενών θα πρέπει να έχει κατάλληλες διαστάσεις και εξοπλισμό για την εξυπηρέτηση Α.με.Α.
Απαραίτητη προϋπόθεση είναι η προσπελασιμότητα των ατόμων με ειδικές ανάγκες (Α.με.Α). Θα πρέπει να διαθέτει ράμπα κλήσης 5% για την πρόσβαση Α.με.Α. Για την ανεμπόδιστη κίνηση των Α.με.Α μέσα στο κτίριο πρέπει να αποφεύγονται ανισοσταθμίες και κατώφλια ύψους πάνω από 2 εκ. Οι διάδρομοι πρέπει να έχουν πλάτος 1,20 μ με εξασφαλισμένο σε όλο το μήκος τους ελάχιστο ελεύθερο – από κάθε εμπόδιο ή έπιπλο- πλάτος 0,90μ. Οι εσωτερικές θύρες απαιτείται να έχουν καθαρό πλάτος 0,90μ.

ΠΕΡΑΙΤΕΡΩ  ΑΠΑΙΤΗΣΕΙΣ 
ΑΣΦΑΛΕΙΑ ΔΙΚΤΥΟΥ ΡΕΥΜΑΤΟΣ: Για την ασφαλή λειτουργία του δικτύου απαιτείται σύγχρονη ηλεκτρολογική εγκατάσταση – απαραίτητη η ύπαρξη αντιηλεκτροπληξιακού ρελέ  σε κάθε πίνακα. Απαιτείται βεβαίωση Ηλεκτρολόγου - εγκαταστάτη για ασφαλή λειτουργία των ηλεκτρικών εγκαταστάσεων.
ΘΕΡΜΑΝΣΗ – ΚΛΙΜΑΤΙΣΜΟΣ: Απαιτείται η ύπαρξη συστήματος θέρμανσης κατά τους χειμερινούς και ύπαρξη κλιματιστικών κατά τους θερινούς μήνες.

ΠΥΡΑΣΦΑΛΕΙΑ: Απαιτείται μελέτη πυρασφάλειας σύμφωνα με τους ισχύοντες κανονισμούς και πιστοποιητικό από την αρμόδια πυροσβεστική υπηρεσία.
ΟΙΚΟΔΟΜΙΚΗ ΑΔΕΙΑ ΚΑΙ ΣΤΑΤΙΚΗ ΕΠΑΡΚΕΙΑ: Απαιτείται η προσκόμιση της οικοδομικής άδειας, καθώς και πιστοποιητικό στατικής επάρκειας από την πολεοδομία ή από ιδιώτη πολιτικό μηχανικό.
Αγιος Νικόλαος – 22/2/2016
      Η Επιτροπή προδιαγραφών

      Οταπασίδου Ευθυμία

      Δαμιανάκη Αννα

      Σταγάκης Εμμανουήλ

